Санжар Тайжан қазақстандық электромобильді таныстырды
"Санжар Тайжан қазақстандық электромобильді таныстырды" | "https://abai.kz/post/128694"
TITLE: Санжар Тайжан қазақстандық электромобильді таныстырды
URL: https://abai.kz/post/128694
META: "Санжар Тайжан қазақстандық электромобильді таныстырды" | "https://abai.kz/post/128694"
DATE: 16.02.2021
AUTHOR(s): Abai.kz
TOTAL WORDS: 115
TEXT: ҚР Индустрия және инфрақұрылымдық даму министрі Бейбіт Атамқұлов америкалық бизнесмен Илон Маск ұйымдастырған Not-A-Boring Competition байқауына қатысушы Санжар Тайжанмен кездесті. Өнертапқыш министрге өзінің жаңа жобасы - қазақстандық электромобильді таныстырды. Санжар Тайжан өз командасымен бірге бензинмен жүретін автомобильдерді батареямен қозғалатын электр көліктері етіп, қайта жаңғыртады. Қазақстандық өнертапқыш машинаның прототипі мен ерекшеліктері туралы айтып берді. - Қазір электр көлігі жақсы ауа-райында 100 шақырымнан астам қашықтыққа жүре алады. Ал біз оны 500-600 шақырыға дейін арттыра аламыз. Басты мақсатымыз - электромобильдердің алғашқы қазақстандық брендін жасау. Жақын арада дизайны мүлдем жаңа 30 прототип әзірлеп, модельге 200-ден астам патент алуды жоспарлап отырмыз , - дейді Санжар Тайжан. Стартап ең алдымен таксиді қоса алғанда еліміздегі қоғамдық көлікті электр түріне ауыстыруды көздейді Abai.kz
